NODA BULA VAKARISITO
Ke Tavaki Iko e Katuba e Dua na Gone
Ke dua na gone e dolava mai na katuba, e dodonu meda tarogi nona itubutubu. Qo e ivakaraitaki ni noda doka nodra veiliutaki. (Vvb 6:20) Meda kua ni curu ke sureti keda e loma o gone. Ke rau yali na itubutubu, eda rawa ni qai lesu tale ena dua na gauna.
Ke sa via itabagone toka, e se veiganiti ga meda tarogi rau na itubutubu. Ke rau yali, de vinaka meda taroga ke vakatara nona itubutubu me digia na ka e via wilika. Ke rau dau vakadonuya, eda rawa ni solia na ivola, de dua eda rawa ni vakaraitaka vua na jw.org.
Ke da sikova lesu e dua na itabagone tataleitaki, e bibi meda sotavi rau nona itubutubu. Qori eda na vakamacalataka kina na inaki ni noda gole yani da qai vakaraitaka na kena nuitaki na ivakasala vakaivolatabu e baleti ira na vuvale. (Sm 119:86, 138) E ivakadinadina vinaka na noda dokai ira na itubutubu kei na noda nanumi ira, eda rawa tale ga ni wasea kina na itukutuku vinaka vei ratou vakavuvale ena so tale na gauna.
fij_Latn fij_Latn fij_Latn fij_Latn fij_Latn